Rumah Kedai (drama)

Rumah Kedai ialah sebuah siri drama televisyen komedi Malaysia yang disiarkan di TV3. Siri ini disiarkan setiap hari dalam bulan Ramadan pada jam 5.30 ~ 6.00 petang {Isnin ~ Jumaat} dan 4.40 ~ 5.00 petang {Sabtu & Ahad}. Siri ini disiarkan sebanyak 6 musim yang bersiaran dari 1988 hingga 1993. Drama ini berjaya mengangkat jenama pelawak Sudiro Sukiman, Harun Salim Bachik dan Rosnah Mat Aris ke peringkat yang membanggakan dalam bidang seni lawak jenaka tanah air. 

Siri ini boleh didapati melalui penstriman dalam talian di saluran YouTube rasmi TV3.

Pelakon
 Yusof Mohamad sebagai Pak Halim
 Kartina Aziz sebagai Mak Lijah
 Dian P. Ramlee sebagai Mak Jah (musim  ke-6)
 Sudiro Sukiman sebagai Tapa
 Harun Salim Bachik sebagai Remy
 Rosnah Mat Aris sebgai Mak Limah
 Fauziah Samad sebagai Mak Limah
 Ros Mawar Mohd Aris sebagai Aisyah (musim pertama hingga ke-5)
 Aliza Rafar sebagai Aisyah (musim ke-3)
 Khatijah Tan sebagai Habsah
 Rosnani Yusof sebagai Hanisah
 Asilah Rafar sebagai Hanisah (musim ke-2)
 S. Sachithananthan sebagai Dr. Sham (musim pertama hingga ke-3)
 Johan Abdullah sebagai Dr. Sham (musim ke-4 hingga ke-6)
 Syed Hanasuddin Syed Yassin sebagai Rashid (musim ke-5)
 Zarina Kamaruddin sebagai Murni
 Chef Florence Tan sebagai Nyonya Ling
 Zulkifli Zain sebagai Pak Imam
 M. Rajoli sebagai Pak Imam (musim ke-6)

Sambutan
Rumah Kedai mendapat sambutan hangat di kaca televisyen dan diteruskan sehingga musim keenam pada 1993. Ketika era kegemilangannya, drama ini begitu dinantikan terutama ketika menjelang waktu berbuka puasa. Drama ini membawa mesej kemasyarakatan dan dibawa dengan komedi santai.

Menurut majalah Tele-skop, "siri ini lebih bertemakan soal-soal moral, keagamaan, politik dan keluarga". Rumah Kedai telah disenaraikan sebagai salah satu rancangan TV tempatan 1980-an dan 1990-an yang masih diingati oleh Free Malaysia Today.

Lokasi penggambaran
Berikut adalah lokasi-lokasi penggambaran drama yang dijalankan:

Pembikinan semula
Versi baru sitkom Rumah Kedai memulakan tayangan perdana di TV3 pada 2013 dibintangi oleh Didie Alias, Kazar Saisi, Nabil Ahmad, Iqram Dinzly, Miera Leyana, Nadiya Nisaa, Rozita Che Wan dan Talha Harith.

Rujukan

Rancangan TV3
Drama bahasa Melayu
Drama Melayu 1988
Drama Melayu 1989
Drama Melayu 1990
Drama Melayu 1991
Drama Melayu 1992
Drama Melayu 1993